=== Siden udformningen ===
Senere blev imidlertid denne "Monroe-doktrin", resultatet af Adams’ og Cannings politik, tid efter anden udvidet og omformet således, at den i populær amerikansk opfattelse havde indebåret forbud mod enhver europæisk territorieerhvervelse på den vestlige halvklode eller rent ud krav om dettes frigørelse fra enhver form for europæisk kontrol eller ret til indblanding i amerikanske anliggender; den var "vokset i magt med den amerikanske nation", således dens tillempning ved kanalanlæggelsen mellem de to oceaner, jævnfør [[Clayton-Bulwer-aftalen]] ([[:en:Clayton–Bulwer Treaty|en]]) og [[Panama-kanalen]]. Den påberåbtes mod den franske intervention i [[Mexico]] i 1860-erne og blev gang på gang anført mod europæiske magters ret til at annektere eller på anden måde underlægge sig selv øer i de amerikanske kontinenters nærhed fx [[Cuba]], [[Hawaii]], Den [[Dominikanske Republik]] på [[Haiti]].
Historie